13/07/2021 | Administración LocalMunicipal
Lousame
Anuncio de aprobación do selo electrónico de órgano e regulación de actuacións administrativas automatizadas

Por medio do presente anuncio, faise público que a Alcaldía do Concello de Lousame, mediante Resolución num.382 do 08/07/2021, acordou o seguinte: Mª Teresa Villaverde Pais, Alcaldesa do Concello de Lousame, no uso das facultades que lle confirme a lexislación vixente en materia de réxime local. O Concello de Lousame dispón dunha sede electrónica (https:/sede. lousame. es), a cal permite que os cidadáns poidan obter documentos administrativos de xeito automático. O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: «Se entende por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público.» O apartado 2 do artigo 41 prevé que «en caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación». Así mesmo, o artigo 42 prevé, que «No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente.» O selo de órgano prevese no artigo 42 da Lei 40/2015, baixo a rúbrica «Sistemas de firma para a actuación administrativa automatizada». A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo en que non interveña de maneira directa un empregado público. Corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. A Ordenanza municipal para a regulación da administración electrónica municipal de Lousame, publicada no BOP núm.74 da Coruña de data 21/04/2014, a pesar de non estar adaptada ás Leis 39 e 40/2015, regula o selo de órgano e as actuación administrativas automatizadas nos artigos 19 e 24 dentro do capítulo VI baixo a rúbrica de “O procedemento administrativo electrónico”. O artigo 19.1 da Ordenanza municipal para a regulación da administración electrónica municipal, establece: <<Artigo 19. Identificación e acreditación da vontade dos órganos administrativos.1. As entidades integradas na Administración municipal poderán utilizar os sistemas seguintes, para a súa identificación electrónica e para a autenticación dos documentos electrónicos que produzan: a) Sistemas de firma electrónica baseados na utilización de certificados de dispositivo seguro, ou un medio equivalente, que permita identificar a sede electrónica do Concello e o establecemento de comunicacións seguras. b) Firma electrónica do persoal ao servizo da Administración municipal. c) Sistemas de firma electrónica para a actuación administrativa automatizada. d) Intercambio electrónico de datos en contornas cerradas de comunicación.>> O artigo 19.3 da Ordenanza municipal para a regulación da administración electrónica municipal, establece: “3. Os actos administrativos das entidades integradas na Administración municipal poderanse ditar de forma automatizada, sempre que se dea o cumprimento dos requisitos establecidos polos actos administrativos á normativa administrativa aplicable e nesta Ordenanza. A estes efectos, as entidades integradas na Administración municipal poderán determinar para cada suposto a utilización dos sistemas de firma electrónica seguintes: a) Selo electrónico do órgano ou entidade de Dereito público correspondente, baseado nun certificado electrónico que reúna os requisitos esixidos pola lexislación de firma electrónica. b) Código seguro de verificación vinculado ao órgano ou entidade de Dereito público correspondente e, se procede, á persoa asinante do documento. A Lexislación máis destacada do asunto é a seguinte: – A Lei 7/1985, do 2 de abril, Reguladora das Bases de Réxime Local. – A Lei 5/1997, de 22 de xullo, de Administración Local de Galicia. – Lei 40/2015, do 1 de outubro, de Réxime Xurídico do Sector Público. – A Lei 39/2015, de 1 de outubro, do Procedemento Administrativo Común das Administracións Públicas. – A Lei Orgánica 15/1999, de 13 de decembro, de Protección de Datos de Carácter Persoal. – A Lei 59/2003, de 19 de decembro, de sinatura electrónica. – O Real Decreto 3/2010, de 8 de xaneiro, polo que se regula o Esquema Nacional de Seguridade no ámbito da Administración Electrónica. – Ordenanza municipal para a regulación da administración electrónica municipal de Lousame, BOP 74 da Coruña de data 21/04/2014. Considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e no uso das atribucións conferidas polo artigo 21.1 a) e s) da citada Lei, PRIMEIRO.- Aprobar as seguintes actuacións administrativas automatizadas do Concello de Lousame: – Con carácter xeral, todas as actuacións e procedementos que se vaian incorporando, con carácter automatizo á Plataforma de Tramitación Electrónica do Concello de Lousame ou á súa sede electrónica (https://sede.lousame.es)– Con carácter específico: o Expedición de certificados e de volantes de empadroamento o Expedición automática de recibos de presentación no rexistro electrónico da Administración. o Foliado automático de expedientes electrónicos. Con carácter previo á posta en funcionamento de cada un dos procedementos de xestión automatizada, adecuarase ás necesidades de xestión automatizada e de seguridade, de acordo co Esquema Nacional de Seguridade. SEGUNDO.- Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes: – Para a definición das especificacións ou detalle do procedemento de creación e emisión do certificado: Secretaría da Corporación. – Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña. – Para a supervisión e control de calidade: Secretaría da Corporación. TERCEIRO.- Crease o selo electrónico de Órgano do Concello de Lousame coa seguinte denominación: SELO DE ORGANO DO CONCELLO DE LOUSAME. A responsabilidade da utilización a efectos de impugnación corresponde ao Concello de Lousame. As características do certificado e a verificación de documentos asinados con selo de órgano poderase realizar na sede electrónica do Concello de Lousame (https://sede.lousame.es). O selo electrónico de Órgano do Concello de Lousame poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Lousame. CUARTO.- A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, de 1 de outubro, de procedemento administrativo común das administración públicas.2. Os interesados poderanse identificar e autenticar mediante documento nacional de identidade ou documento equivalente. A identificación e autenticación dos cidadáns poderá levarse a cabo por un funcionario público habilitado.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada á que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán permisos de Selado Electrónico unicamente os funcionarios/as das escalas de administración xeral e de habilitación de carácter nacional que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, de 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro. O código electrónico de autenticación (CEA) permitirá verificar a autenticidade dos documentos xerados electrónica e automaticamente nos procedementos automatizados.7. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.8. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.9. Os expedientes de tramitación automática arquivaranse no xestor documental TEDec SIGEM, asinado mediante selo electrónico do Concello.10. As copias dos documentos electrónicos terán a consideración que se establece no artigo 27 da Lei 39/2015, de 1 de outubro, de procedemento administrativo común das administracións públicas. QUINTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.- Esta resolución surtirá efectos desde a súa publicación no Boletín oficial da Provincia de A Coruña. Igualmente publicarase na sede electrónica do Concello de Lousame a efectos de xeral coñecemento” Contra o presente acordo, que pon fin á vía administrativa, pode interpoñerse potestativamente recurso de reposición, no prazo dun mes a contar dende o día seguinte ao da publicación deste anuncio, ante a Alcaldía, de conformidade cos artigos 123 e 124 de Lei 39/2015 do 1 de outubro, de Procedemento Administrativo Común das Administracións públicas. Se transcorrido un mes dende a interposición do recurso non se recibira resolución expresa do mesmo, terase por desestimado e poderase interpoñer o recurso contencioso-administrativo ante o Xulgado do Contencioso-Administrativo da Coruña, no prazo de seis meses a contar dende o día seguinte a aquel en que o Concello tería que ter resolto o recurso de reposición, na forma e cos requisitos esixidos pola Lei 29/1998, do 13 de xullo, da Xurisdición Contencioso-Administrativa. No caso de resolución expresa desestimatoria do recurso de reposición, o prazo para interpoñer o recurso contencioso-administrativo será de dous meses ante o órgano da xurisdicción contencioso-administrativa competente. De tódolos xeitos, pode interpoñer directamente o recurso contencioso-administrativo, sen necesidade de interpoñer previamente o recurso de reposición, ante o Xulgado do Contencioso-Administrativo da Coruña, no prazo de dous meses a contar dende o día seguinte ao da publicación deste anuncio, na forma e cos requisitos esixidos pola Lei 29/1998, do 13 de xullo, da Xurisdición Contencioso-Administrativa. E todo isto, sen prexuízo de que poida exercitar calquera outro recurso que estime pertinente. Lousame, a 8 de xullo de 2021 A Alcaldesa, Mª Teresa Villaverde Pais